recursal/SuperWikiNEXT-32B huggingface dataset:
**ரிஷி பஞ்சமி** என்பது சந்திர நாட்காட்டியின் பத்ரபத் மாதத்தின் ஐந்தாவது நாள், மற்றும் விநாயக சதுர்த்தி நாளுக்கு அடுத்த நாள் ஆகும். இது சப்த ரிஷியின் பாரம்பரிய வழிபாடு என்று கருதப்படுகிறது. காஷ்யபர், அத்ரி, பரத்வாஜர், விஸ்வாமித்திரர், கௌதம மகரிஷி, ஜமதக்னி மற்றும் வசிஷ்டர் என்போரே அந்த ஏழு முனிவர்கள் ஆவார்கள் -கேரளாவின் சில பகுதிகளில் இந்த நாள் விஸ்வகர்மா பூஜையாகவும் அனுசரிக்கப்படுகிறது.  

இந்த விரதத்தில், சமுதாயத்தின் நலனுக்காக தங்கள் வாழ்க்கையை அர்ப்பணித்த பண்டைய ரிஷிகளின் மகத்தான செயல்களுக்கு மக்கள் மரியாதை, நன்றி மற்றும் நினைவை வெளிப்படுத்துகிறார்கள்.அதன்படி பொதுவாக இந்த விரதத்தை பெண்கள் கடைபிடித்து வருகிறார்கள்.   

சில ததீச் பிராமணர்கள் மற்றும் ராஜஸ்தானின் அகர்வால் மற்றும் மகேஸ்வரி மற்றும் காயஸ்தா போன்ற சமூக குழுக்களால் இந்த ரிஷி பஞ்சமி, ரக்ஷா பந்தன் அல்லது "'ராக்கி பண்டிகை'" என்றும் கொண்டாடப்படுகிறது. சகோதரிகள் தங்கள் உடன்பிறந்த ஆண்களின் நலனுக்காக வேண்டிக்கொண்டு  '"ராக்கி"' அல்லது '"புனித நூல்'" அவர்களின் கைகளில் கட்டுகிறார்கள் மேலும் சகோதரர்கள் மற்றும் சகோதரிகள் இருவரும் ஒருவருக்கொருவர் நலனுக்காக பிரார்த்தனை செய்து, ஒருவரையொருவர் பாதுகாப்பதாக சபதம் செய்கிறார்கள்.

சடங்குகள்
---------

ரிஷி பஞ்சமி அன்று, புனித நதிகள், குளங்கள் அல்லது பிற நீர்நிலைகளில் தலைமுழுகி குளிப்பது ஒரு முக்கிய சடங்கு ஆகும். விநாயகப் பெருமான், நவகிரகங்கள் (ஒன்பது கிரகக் கடவுள்கள்), சப்தர்ஷிகள் (ஏழு முனிவர்கள்) மற்றும் அருந்ததி ஆகியோரை நினைவு கூர்ந்து இந்நாளில் வழிபாடு செய்கின்றனர். பெண்கள் கடவுளுக்கு ' பிரசாதம் ' வழங்குகிறார்கள் மற்றும் தங்கள் கணவர்களின் பாதங்களைக் கழுவுகிறார்கள்.

மேலும் பார்க்கவும்
------------------

* கணேஷ் திருவிழா
* இந்து பண்டிகைகள்
* ரிஷி

மேற்கோள்கள்
-----------

1. ↑  "Rishi Panchami". 2018-04-22 அன்று மூலம் பரணிடப்பட்டது. 2023-02-20 அன்று பார்க்கப்பட்டது.
2. ↑  "Rishi Panchami". 2020-02-05 அன்று மூலம் பரணிடப்பட்டது. 2023-02-20 அன்று பார்க்கப்பட்டது.
3. ↑  Rishi Panchami
கட்டிடக்கலை ஒழுங்கு (Architectural Order) என்பது கட்டிடமொன்றில் அதன் உறுப்புக்களின் முறைப்படுத்தப்பட்ட ஒழுங்கமைவு ஆகும். **திராவிடக் கட்டிடக்கலை ஒழுங்கு** என்னும்போது திராவிடக் கட்டிடக்கலையில் காணப்படுகின்ற இவ்வாறான ஒழுங்கமைவைக் குறிக்கும். இக்கட்டிடக்கலை ஒழுங்கானது பண்டைக்கால இந்தியாவின் ஆகமங்கள் மற்றும் சிற்பநூல்களில் அடங்கியுள்ள கட்டிடக்கலை, சிற்பம் ஆகியவை தொடர்பான விதிகளுக்கு அமையவும், பிரதேச மற்றும் சமுதாய, அரசியல், பண்பாட்டு நிலைமைகளை ஒட்டியும் வளர்ந்து வந்ததாகும். 

திராவிடக் கட்டிடக்கலை பெரும்பாலும் சமயம் சார்ந்ததாகவே இருந்து வந்துள்ளது. இதனால் கோயில் கட்டிடங்களை ஆராய்வதன் மூலம் இக் கட்டிடக்கலை ஒழுங்கு பற்றி அறிந்து கொள்ள முடியும்.

அடிப்படை உறுப்புகள்
-------------------

திராவிடக் கட்டிடக்கலை உறுப்புக்கள்
ஒற்றைக் கருவறையுடன் கூடிய எளிமையான கோயில் கட்டிடமொன்று திராவிடக் கட்டிடக்கலையின் அடிப்படையான உறுப்புக்களான (அங்கங்கள்) பின்வரும் அனைத்தையும் கொண்டிருக்கக்கூடும். 

* உபபீடம்
* தாங்குதளம் (அதிஷ்டானம்)
* பாதசுவர் அல்லது கால் (பித்தி)
* தளவரிசை (பிரஸ்தாரம்)
* கழுத்து (கட்டிடக்கலை) (கிரீவம்)
* சிகரம்
* முடி (கட்டிடக்கலை)(கலசம்)

மேலே தரப்பட்ட ஒவ்வொரு உறுப்பும் பல துணை உறுப்புக்களால் ஆனது. துணை உறுப்புக்கள் வெவ்வேறான எண்ணிக்கைகளிலும், விதங்களிலும் சேர்வதன் மூலம் பலவகையான அடிப்படை உறுப்புகள் உருவாகின்றன. புழக்கத்திலுள்ள பல்வேறு சிற்பநூல்களும் ஆகமங்களும் இவ்வாறான வேறுபாடுகள் குறித்து விளக்குகின்றன. 

### உபபீடம்

திராவிடக் கட்டிடங்களில் நிலத்துக்கு மேல் அமைகின்ற முதல் உறுப்பு இது. ஆரம்பகாலக் கட்டிடங்களில் உபபீடம் காணப்படவில்லை. கட்டிடங்களின் அளவு பெரிதாகி அவற்றின் சிக்கல் தன்மையும் அதிகரித்தபோது இந்த உறுப்புச் சேர்க்கப்பட்டுள்ளது. இதன்மேல் அமைக்கப்படவுள்ள தாங்குதளத்துக்கு வலுவூட்டவும், கட்டிடத்தை உயர்த்திக் காட்டுவதற்குமாகவே உபபீடங்கள் அமைக்கப்படுகின்றன என்று சிற்பநூல்கள் கூறுகின்றன. 

மயமதம், *வேதி பத்ரம்*, *பிரதி பத்ரம்*, *சுப பத்ரம்* என மூன்று வகையான உபபீடங்கள் பற்றியும், காசியப சிற்பசாஸ்திரம் என்னும் சிற்பநூல், *பிரதி பத்ரம்*, *பிரதி சுந்தரம்*, *சௌபத்ரம்*, *கல்யாணிகா* என்னும் நான்கு வகையான உபபீடங்கள் பற்றியும் விளக்குகின்றன. 

### தாங்குதளம்

சிற்பநூல்களின்படி கட்டிடங்களின் அடித்தளம் இத் தாங்குதளங்களே. வடமொழியில் இதனை *அதிஷ்டானம்* என்பர். எதன்மீது கட்டிடங்கள் அமைக்கப்படுகின்றனவோ அதுவே அதிஷ்டானம் என மயமதம் கூறுகிறது. தாங்குதளங்கள், *பாதபந்தம்*, *பிரதிபந்தம்*, *பத்மபந்தம்* என மூன்று பெரும்பிரிவுகளாகப் பிரிக்கப்படுகின்றன. இவை மேலும் பல துணைப்பிரிவுகளாக வகுக்கப்படுகின்றன. மயமதம் 14 வகையான தாங்குதளங்கள் பற்றியும், காசியப சிற்பசாஸ்திரம் 22 வகையான தாங்கு தளங்கள் பற்றியும் விபரங்கள் தருகின்றன.

### பாதசுவர்

### தளவரிசை

### கழுத்து

### சிகரம்

### முடி

இவற்றையும் பார்க்கவும்
----------------------

* இந்தியக் கட்டிடக்கலை
* இந்தியக் கட்டிடக்கலை வரலாறு
* சிற்பநூல்கள்
**யுவான் செங்கே** (**Yuan Chengye) சீனாவைச் சேர்ந்த** ஒரு கரிம வேதியியலாளர் ஆவார். 1924 ஆம் ஆண்டுக்கும் 2018 ஆம் ஆண்டுக்கும் இடைப்பட்ட காலத்தில் இவர் வாழ்ந்தார். 

யுவான் 1924 ஆம் ஆண்டு சீனாவின் கடலோர செயியாங்கு மாகாணத்தின் சாங்யூ மாவட்டத்தில் பிறந்தார். 1948 ஆம் ஆண்டில் தேசிய மருந்தியல் கல்லூரியில் பட்டம் பெற்றார். தற்போது இந்நிறுவனம் சீனா மருந்து பல்கலைக்கழகம் என்று அழைக்கப்படுகிறது. 1955 ஆம் ஆண்டில் மாசுகோவின் அனைத்து ஒன்றிய ஆராய்ச்சி நிறுவனமான மருந்து வேதியியலில் முனைவர் பட்டம் பெற்றார். சீனாவுக்குத் திரும்பிய பின்னர் யுவான் சீன அறிவியல் அகாதமியான சாங்காய் கரிம வேதியியல் நிறுவனத்தில் பணியாற்றினார். 1958 ஆம் ஆண்டு முதல் அணு எரிபொருள் பிரித்தெடுப்பவர்களுக்கான ஆராய்ச்சி குழுவை இவர் வழிநடத்தினார்  நாட்டின் கோரிக்கைகளை பூர்த்தி செய்வதற்கான இவர்களின் அணு எரிபொருள் முயற்சிகள் நாட்டுக்கு மிகவும் சாதகமாக பங்களித்தன.

1970 ஆம் ஆண்டுகளில் பேராசிரியர் யுவான் மற்றும் அவரது குழுவினர் அருமண் மற்றும் பிற இரும்பு அல்லாத உலோகங்களை பிரித்தெடுப்பதற்காக பல பயனுள்ள சாறுகளை அறிமுகப்படுத்தினர். குறிப்பாக கோபால்ட்டு,  நிக்கல் மற்றும் விலைமதிப்பற்ற உலோகங்கள் இதில் அடங்கும்.

பல சோதனைத் தரவுகளின் அடிப்படையில், யுவானின் குழு பல்வேறு பிரித்தெடுத்தல் அமைப்புகளின் கட்டமைப்பு-வினைத்திறன் உறவை விரிவாக ஆராய்ந்தது.

1997 ஆம் ஆண்டு யுவான் சீன அறிவியல் அகாதமியின் கல்வியாளராக தேர்ந்தெடுக்கப்பட்டார். இவர் 2018 ஆம் ஆன்டு சனவரி 9 அன்று இறந்தார்.

மேற்கோள்கள்
-----------

1. ↑  "Chengye Yuan, Ph.D." (PDF).
2. ↑  "中科院院士袁承业逝世". *Chinese Academy of Sciences*. 2018-01-11 அன்று பார்க்கப்பட்டது.
**இந்திய தேர்தல் ஆணையாளர்** என்பவர் இந்திய தேர்தல் ஆணையத்தின் உறுப்பினராவார், அரசமைப்பின்படி  இவர் சார்பற்ற சுதந்திரமான முறையில் நாடாளுமன்ற மற்றும் சட்டமன்ற தேர்தல்களை நடத்துவது இவரது பணியாகும். பொதுவாக இந்திய ஆட்சிப்பணியில் இருந்து ஓய்வு பெறுபவரே தேர்ந்தெடுக்கபடுவார்

1989ம் ஆண்டு வரை ஒரு நபர் ஆணையமாக இருந்து பின்னர் மூன்று நபர்களை கொண்ட ஆணையமாக மாற்றப்பட்டது. 
முடிவுகளின் போது பெரும்பாண்மை கருத்து அங்கீகரிக்கப்படுகிறது. தற்போதைய தலைமை ஆணையராக ஓம் பிரகாசு ராவத் இணை ஆணையர்களாக சுனில் அரோரா மற்றும் அசோக் லவாசா ஆகியோர் பதவி வகிக்கின்றனர்.

நியமனம் மற்றும் நீக்கம்
-----------------------

சாதாரண அரசியல் காரணங்களுக்காக  தலைமை தேர்தல் ஆணையாளரை நீக்க இயலாது. நீக்கும் அதிகாரம் பாராளுமண்றத்தின் இரு அவைகளிலும் மூன்றில் இரண்டு
பங்கு பெரும்பாண்மை பெற்றால் மட்டுமே தகுதி இழக்க செய்ய முடியும். மற்ற இரு ஆணையாளர்களை நீக்க பரிந்துரைக்கும்  அதிகாரம் குடியரசுத்தலைவருக்கு உண்டு.

ஊதியம்
------

தேர்தல் ஆணையாளர்கள் பொதுவாக  ஓய்வு பெற்ற இந்திய ஆட்சி  பணியாளர்களாக இருப்பதால் உச்ச நீதிமன்ற நீதிபதிக்கு ஒப்பான வகையில் ஊதியம் மற்றும் சலுகைகள்  வழங்கப்படுகிறது .

மேற்கோள்கள்
-----------

1. ↑
2. ↑  "The Election Commission (Conditions of Service of Election Commissioners and Transaction of Business) Act, 1991 (Act No. 11 of 1991)" (PDF). *Ministry of Law and Justice, இந்திய அரசு*. 25 January 1991. 25 டிசம்பர் 2018 அன்று மூலம் (PDF) பரணிடப்பட்டது. 9 September 2017 அன்று பார்க்கப்பட்டது.
**திராசு பசுபதீசுவரர் கோயில்** என்பது கடலூர் மாவட்டம் பண்ருட்டி அருகேயுள்ள திராசு எனும் கிராமத்தில் அமைந்திருக்கும் சிவாலயமாகும். இச்சிவாலயத்தின் மூலவர் பசுபதீஸ்வரர், அம்பிகை பார்வதி.  இக்கோயிலுக்கு அருகே ஜோஸ்டா தேவி கோயில் மற்றும் அனுமார் கோயில் அமைந்துள்ளது. 

இச்சிவாலயம் கிழக்கு நோக்கி அமைந்துள்ளது. மூலவரான பசுபதீஸ்வரர் கிழக்கு நோக்கி உள்ளார். அவரது சன்னதியின் இடதுபுறத்தில் அம்பிகை பார்வதி தெற்கு நோக்கி அமைந்துள்ளார். சுற்றுபிரகாரத்தில் கோயிலின் வடப்புறமாக சப்தமாதர்களும், விநாயகர், முருகன் சன்னதிகளும் உள்ளன. இச்சிவாலயத்தில் அம்பிகையின் சந்நிதி முன்பு ஆதிசங்கரின் சன்னதி அமைந்துள்ளது.

2009 ம் ஆண்டு இக்கோயிலுக்கு அருகிலுள்ள குளத்தில் தூர்வாரும் பணி நடைபெற்ற போது முருகன் சிலை கிடைத்தது. அது பின்னிரு கைகளில் உத்திராட்ச மாலையைக் கொண்டும், முன் வலக் கையில் சின் முத்திரை காட்டியவாறும், முன் இடக்கையை தொடையில் தாங்கியவாறும் இருந்தது. கரண்ட மகுடமும், மார்பின் இருபக்கம் முப்பெரும் விளிகள் கொண்டும் இருந்தது. இதனை ஆய்வு செய்தவர்கள் இக்கோயில் 2000 வருடங்கள் பழமை வாய்ந்ததாகவும், முகலாயப் படையெடுப்பின் மூலம் சேதப்படுத்தப்பட்டு சிலைகள் புதையுண்டு போயிருக்க கூடும் என்று கூறுகிறார்கள்.

ஆதாரங்கள்
---------

1. 1 2
2. 1 2 3 4
**உசேன் சகீத் சுராவர்தி**  (*Huseyn Shaheed Suhrawardy*, ஆங்கில உச்சரிப்பு: ɦusæŋ ʃɑid sɦuɾɑwɑɾdɪə; உருது: حسین شہید سہروردی; வங்காள மொழி: হোসেন শহীদ সোহ্‌রাওয়ার্দী; 8 செப்டம்பர் 1892 – 5 திசம்பர் 1963) இருபதாம் நூற்றாண்டின் முற்பகுதியில் வாழ்ந்திருந்த வங்காள அரசியல்வாதி ஆவார். பிரித்தானியாவின் இந்தியப் பேரரசின் கடைசி வங்காள மாகாணப் பிரதமராக இருந்தவர். 1947இல் பாக்கித்தான் விடுதலை பெற்றதையடுத்து, சுராவர்தி கிழக்கு பாக்கித்தானின் மிகவும் புகழ்பெற்ற அரசியல்வாதியாக விளங்கினார். பாக்கித்தானின் ஐந்தாவது பிரதமராகவும் விளங்கினார்.

பிரபலமான வங்காள முசுலிம் குடும்பத்தில் பிறந்த சுராவர்தி ஆக்சுபோர்டில் படித்து 1921இல் இந்தியா திரும்பியபின் சித்தரஞ்சன் தாசின் சுயாட்சிக் கட்சியில் இணைந்தார். 1930களில் பிரித்தானிய இந்தியாவின் பெரும் நகரங்களில் ஒன்றான கொல்கத்தாவின் மேயராகப் பணியாற்றினார். பின்னர் அகில இந்திய முசுலிம் லீக்கில் இணைந்தார்; 1940களில் இக்கட்சியின் சார்பில் வங்காள மாகாணத்தின் பிரதமராக பொறுப்பேற்றார். சரத் சந்திர போசுடன் இணைந்து 1947இல் வங்காளத்தைப் பிரிப்பதற்கு மாற்றாக ஐக்கிய வங்காளம் உருவாக்கப்பட கோரிக்கை வைத்தார். 1947இல் பாக்கித்தான் விடுதலை பெற்றபின்னர், கிழக்கு பாக்கித்தானின் முன்னணி அரசியல்வாதியானார். முசுலிம் லீக்கிலிருந்து விலகி 1952இல் புதியதாக உருவான இடதுசாரி அவாமி லீக்கில் இணைந்தார். ஏ. கே. பசுலுல் ஹக், மவுலானா பாஷானா போன்றோருடன் இணைந்து அனைத்து வங்காள ஐக்கிய முன்னணிக்குத் தலைமையேற்றார். 1954இல் நடந்த தேர்தலில் முசுலிம் லீக்கை தோற்கடித்து வெற்றி கண்டார்.

1956இல் அவாமி லீக்கும் குடியரசுக் கட்சியும் இணைந்து பாக்கித்தானில் கூட்டணி அமைத்தனர். சுராவர்தி பாக்கித்தானின் பிரதமராகப் பொறுப்பேற்றார். தன்னுடைய ஆட்சியில் மின்சாரப் பற்றாக்குறை,கிழக்கு, மேற்கு பாக்கிதான்களிடையேயான பொருளியல் ஏற்றத்தாழ்வை அகற்றுதல், படைத்துறைகளை வலிமைப்படுத்துதல் ஆகியவற்றில் கவனம் செலுத்தினார். வழங்கல்பக்க பொருளியல், அணுவாற்றல் மற்றும் அணுமின் நிலையங்களைத் திட்டமிடுதல், பாக்கித்தான் படைத்துறையை சீரமைத்தல் ஆகியவற்றிற்கு முன்னுரிமை வழங்கினார். வெளிநாட்டு உறவில் ஐக்கிய அமெரிக்காவுடன் உத்திசார் உறவை வளர்த்துக் கொண்டார். தேசியமயமாக்கம், நிவாரணப் பங்கிடலில் அவரது கொள்கைகளால் பாதிப்படைந்த அரசு அலுவலர்களும் வணிக மக்களும் தந்த அழுத்தத்தால் அக்டோபர் 10, 1957இல் பதவி விலகினார். அயூப் கான் தலைமையிலான படையாட்சிக் குழுமம் பொதுவாழ்வில் அவரை தடை செய்தது. 1963 இல் சுராவர்தி லெபனானின் பெய்ரூத்தில் கடுமையான மாரடைப்பால் உயிரிழந்தார்.

மேற்சான்றுகள்
-------------

1. 1 2  Harun-or-Rashid (2012). "Suhrawardy, Huseyn Shaheed". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Syed Badrul Ahsan (5 December 2012). "Suhrawardy's place in history". *The Daily Star*.. பார்த்த நாள்: 2 December 2014.
3. 1 2  "H. S. Suhrawardy Becomes Prime Minister". Story of Pakistan. 1 July 2013. 2 December 2014 அன்று பார்க்கப்பட்டது.
**இந்திய தேசிய ராணுவத்தின் புதையல் சர்ச்சை** (INA treasure controversy) என்பது சுபாஷ் சந்திர போஸின் கடைசி அறியப்பட்ட பயணத்தில் நாடு கடந்த இந்திய அரசுக்குச் சொந்தமான பொருள்களுக்காக நாடு கடந்த இந்திய அரசின் ஒருவர் மோசடி செய்துவிட்டதாக குற்றம்சாட்டப்பட்டது தொடர்புடையது. சப்பானில் வாழ்ந்த நாடுகடந்த இந்திய அரசைச் சார்ந்த ஒருவர் பார்மோசாவில் (இன்றைய தைவான்) விமான விபத்தில் அவரை கொன்று விட்டு போஸின் உடைமைகளில் இருந்து கணிசமான அளவு தங்க ஆபரணங்களையும், விலை உயர்ந்த கற்களையும் எடுத்துச் சென்றதாகக் கூறப்படுகிறது. மீட்கப்பட்ட புதையலின் ஒரு பகுதியை தனிப்பட்ட பயன்பாட்டிற்கு பயன்படுத்தியதாகக் கூறப்படும் பல தனிநபர்கள் குறித்து இந்திய அரசுக்கு அறிவிக்கப்பட்டது. எனினும், தோக்கியோவில் உள்ள இந்திய இராசதந்திரிகள் பலமுறை எச்சரித்த போதிலும், ஜவகர்லால் நேரு நாடு கடந்த இந்திய அரசோடு தொடர்புடைய ஆண்கள் தனிப்பட்ட நலனுக்காக நிதியைத் தவறாகப் பயன்படுத்தியதாக கூறப்படும் குற்றச்சாட்டுகளைப் புறக்கணித்ததாகக் கூறப்படுகிறது. இவற்றில் சில நேரு அரசாங்கத்தின் ஒப்புதலுடன் மீண்டும் மீண்டும் சப்பானுக்கு எடுத்துச் சென்றதாகவும், பின்னர் நேருவின் அரசியல் மற்றும் பொருளாதார நிகழ்ச்சி நிரலை செயல்படுத்தும் அரசாங்கப் பாத்திரங்களை பெற வழங்கப்பட்டதாகவும் கூறப்படுகிறது.  கூறப்படும் புதையலின் மிகச் சிறிய பகுதி 1950களில் இந்தியாவுக்கு திருப்பி அனுப்பப்பட்டது.

ஆவணப்படம்
---------

* 'Netaji Bose - The Lost Treasure' a documentary by History TV18 channel.

இவற்றையும் பார்க்கவும்
----------------------

* இந்தியத் தேசிய இராணுவம்
* சுபாஷ் சந்திர போஸின் மரண சர்ச்சைகள்

சான்றுகள்
---------

1. 1 2 3  Kavitha Muralidharan. "Who shrunk Netaji's fortune?". India Today. 2015-09-19 அன்று பார்க்கப்பட்டது.
2. ↑  "'Netaji Bose - The Lost Treasure'". *HISTORY TV18* (ஆங்கிலம்). 23 January 2020 அன்று பார்க்கப்பட்டது.

வெளி இணைப்புகள்
---------------

* India Today
வரலாற்று திரான்சாக்சியானா (வடகிழக்கே)
**திரான்சாக்சியானா** (*Transoxiana*) அல்லது **திரான்சாக்சானியா** (*Transoxania*), அரபு மொழி: ما وراء النهر‎ (**மாவரான்னகர்**, *Mā warāʼ an-Nahr*), பாரசீக மொழி: فرارود‎, **பராவுத்** (*Farārūd*) என்பது நடு ஆசியாவின் ஒரு பகுதியான (இன்றைய) உசுபெக்கிசுத்தான், தஜிகிஸ்தான், தெற்கு கிர்கிசுத்தான், தென்மேற்கு கசக்கஸ்தான் ஆகிய பிரதேசங்களைக் குறிக்கும் பண்டைய பெயராகும். புவியியல்படி, இப்பிராந்தியம் ஆமூ தாரியா, சிர் தாரியா ஆகிய ஆறுகளுக்கிடையே அமைந்துள்ளது. உரோமர்கள் இதனை **திரான்சாக்சானியா** (ஆமூ தாரியாவிற்கு அப்பாலுள்ள நிலம்) எனவும், அராபியர்கள் **மாவரான்னகர்** (ஆற்றிற்கு அப்பாலுள்ள நிலம்), ஈரானியர் **துரான்** எனவும் அழைத்தனர்.

இப்பகுதி பாரசீகத்தின் அகாமனிசிய வம்சத்தின் சோக்தியானா என அழைக்கப்பட்ட மாகாண ஆட்சியின் ஒன்றாக இருந்தது. ஆரம்பகால அராபிய புவியியலாளர்கள் இதனை "பிலாத் அல்-துர்க் (*Bilād al-Turk") அல்லது "துருக்கிஸ்தான்" (*Turkestan*, துருக்கியரின் நிலங்கள்) என அழைத்தனர்.*

இவற்றையும் பார்க்க
------------------

* குராசான்

மேற்கோள்கள்
-----------

1. ↑  "Transoxania (historical region, Asia)" (in en). *Encyclopedia Britannica*. .
2. ↑  Sabloff, Paula L.W. (2011). *Mapping Mongolia: Situating Mongolia in the World from Geologic Time to the Present*. Philadelphia: University of Pennsylvania Museum of Archaeology and Anthropology. பக். 62. பன்னாட்டுத் தரப்புத்தக எண்:1934536180. இணையக் கணினி நூலக மையம்:794700604. .
3. ↑  Soucek, Svat (2000) (in en). *A History of Inner Asia*. Cambridge University Press. பக். 25. doi:10.1017/cbo9780511991523. பன்னாட்டுத் தரப்புத்தக எண்:9780521657044. .
கிழக்கு காசி மலைப்பகுதியில் இரட்டை வேர் பாலம்
கொங்தோங் கிராமத்துக்கு அருகில் உள்ள ஒரு வேர் பாலம். 
**வேர்ப்பாலம்** (*Living root bridges*) என்பது வடகிழக்கு இந்தியாவில் உள்ள மேகாலயாவின் தென் பகுதியில் உயிருள்ள மரங்களின் வேரைக் கொண்டு படிப்படியாக இயற்கையான முறையில் அமைக்கப்படும் பாலங்களாகும். இங்கு இரப்பர் மரங்களின் (சீமை ஆல்) மேல் பக்கமாக உள்ள காற்று வேர்களை கையால் வேண்டியவாறு வளைத்து முறுக்கி இணைத்து உருவாக்கப்படுகின்றன. ) இவ்வகை பாலங்கள் காசி மற்றும் ஜெய்ந்தியா மலைப்பகுதிக்கு இடையில் ஷில்லாங் பீடபூமி பகுதி மக்களால் அமைக்கப்படுகின்றன.

பாலம் அமைக்க வேண்டிய பகுதியில் வளைந்து கொடுக்கும் மர வேர்களை முறுக்கி முறுக்கி ஆற்றின் மறுபுரம் நோக்கி செலுத்துகிறார்கள் வேர்கள் மறு கரையை அடைந்தது மண்ணைத் தொட்டு அங்கும் வேர் பரவுகிறது. இந்த வேர்களை பாக்கு மரத்தில் வெற்றிலைக் கொடிகள் சுற்றி செல்வதுபோல அமைக்கிறார்கள். இவ்வாறு ஆறுகளின் குறுக்காக வைக்கப்பட்டு எதிர் பக்கதிதல் உள்ள சீமை அத்தி வேர்களை குச்சி, கற்கள் ஆகியவற்றின் உதவியுடன் சீர்படுத்தி, நீரோடைகளுக்கு இடையே பாலம் அமைக்கப்படுகின்றது. இந்த செயல்முறையில் பாலங்களை அமைக்க 15 ஆண்டுகள்வரை ஆகின்றது. இந்த பயனுள்ள உயிருள்ள வேர்ப் பாலத்தை அமைக்கும் நுட்பம் பல நூறு ஆண்டுகளாக பரிணாமித்து வந்துள்ளது. இந்த பாலம் மரங்களின் வேர் தடிமன் கூடகூட வலிமை மிக்கதாக மாறுகிறது. பாலத்தின் ஆயுள் மரங்களின் வேர் ஆரோக்கியமாக உள்ளவரை நீடிக்கிறது. நன்கு வளர்ந்த மேகாலயா வேர்ப் பாலங்கள் மிகவும் உறுதி வாய்ந்தவையாக இருக்கின்றன சில பாலங்கள் 50 பேர் வரை எடை தாங்கக் கூடியனவாகவும், சுமார் 30 மீட்டர் நீளம் கொண்டவையாகவும் உள்ளன. அவை வளர வாளர, நாளாக நாளாக வலு அதிகரிக்கின்றன. மேகாலயா வேர்ப் பாலங்களில் சில நூற்றாண்டுகள் பழமையானவையாகும்.

வரலாறு
------

உள்ளூர் காசி மக்களுக்கு வாழும் வேர்ப் பாலங்கள் என்னும் பாரம்பரியம் எப்படி தொடங்கியது எப்படி தெரியும் என்பது தெரியவில்லை. சிரபுஞ்சி வேர் பாலங்கள் பற்றிய பழைய குறிப்பு லெப்டினன்ட் எச் யூல் அவர்களால் 1844 இல் வங்காளத்தின் ஆசியச் சமூகத்தின் இதழில் ஆச்சர்யத்துடன் எழுதியுள்ளார்.

மேற்கோள்கள்
-----------

1. ↑  Lewin, Brent (November 2012), "India's living Bridges", *Reader's Digest Australia*, pp. 82–89, 2012-11-16 அன்று மூலம் பரணிடப்பட்டது, 2017-02-11 அன்று பார்க்கப்பட்டது
2. ↑  "Living Root Bridge in Laitkynsew India". www.india9.com. 2010-02-22 அன்று பார்க்கப்பட்டது.
3. ↑  Vallangi, Neelima. "Indias amazing living root bridges". BBC. 27 August 2015 அன்று பார்க்கப்பட்டது.
4. ↑  Baker, Russ.
5. ↑  "Cherrapunjee.com: A Dream Place". Cherrapunjee Holiday Resort. 2010-05-07 அன்று பார்க்கப்பட்டது.
6. ↑  "Living Root Bridge". Online Highways LLC. 2005-10-21. 2010-05-07 அன்று பார்க்கப்பட்டது.
7. ↑  "மேகாலயா பழங்குடிகள் உருவாக்கிய உயிருள்ள பாலம்: அதிசயத்தை உலகுக்கு சொன்ன தமிழர்". *BBC News தமிழ்*. 2023-05-03 அன்று பார்க்கப்பட்டது.
**ரோசா இசகோவ்னா ஒட்டுன்பாயெவா** (*Roza Isakovna Otunbayeva*, கிர்கீசிய மொழி: Роза Исаковна Отунбаева, பிறப்பு: ஆகஸ்ட் 23, 1950) கிர்கிஸ்தானின் அரசுத்தலைவரும், கிர்கிஸ்தான் சமூக மக்களாட்சிக் கட்சியின் தலைவரும் ஆவார். ஏப்ரல் 2010 முன்னாள் அரசுத்தலைவர் குர்மான்பெக் பாக்கியெவிற்கு எதிராக இடம்பெற்ற புரட்சியை அடுத்து ஒட்டுன்பாயெவா இடைக்காலத் தலைவராகத் தன்னை அறிவித்திருந்தார். முன்னாளில் வெளியுறவுத்துறை அமைச்சராக இருந்தார்.

வாழ்க்கைக் குறிப்பு
-------------------

ஓஷ் என்ற நகரத்தில் பிறந்தவர் ஒட்டுன்பாயெவா. இவரது தந்தை இசாக் ஒட்டுன்பாயெவ் முன்னாள் சோவியத் குடியரசின் உச்சநீதிமன்ற உறுப்பினராக இருந்தவர். 1972 ஆம் ஆண்டில் மாஸ்கோ அரசுப் பல்கலைக்கழகத்தில் பயின்று மெய்யியலில் பட்டதாரியானார். பின்னர் ஆறு ஆண்டுகள் கிர்கிஸ்தான் அரசு தேசியப் பல்கலைக்கழகத்தில் மெய்யியல் துறைப் பேராசிரியராகப் பணியாற்றினார். 1975 இல் முனைவர் பட்டத்தையும் பெற்றார். திருமணமான இவருக்கு இரண்டு பிள்ளைகள் உண்டு. இவர் கிர்கீசிய மொழி, ரஷ்ய மொழி, ஆங்கிலம், ஜெர்மானிய மொழி, மற்றும் பிரெஞ்சு மொழி ஆகியவற்றில் புலமை பெற்றவர்.

அரசியலில்
---------

1981 இல் பொதுவுடமைக் கட்சியில் இணைந்தார். 80களின் இறுதியில் பாரிசில் யுனெஸ்கோவின் சோவியத் பிரதிநிதியாகவும், பின்னர் மலேசியாவின் சோவியத் தூதுவராகவும் பணியாற்றினார். 1992 இல் கிர்கிஸ்தான் சோவியத்தில் இருந்து விடுதலை பெற்றதும், புதிய அரசின் வெளியுறவுத்துறை அமைச்சராகவும், உதவிப் பிரதமராகவும் ஆனார். பின்னர் ஐக்கிய அமெரிக்கா, கனடா ஆகிய நாடுகளின் தூதுவராகப் பணியாற்றினார். 1994 இல் மீண்டும் வெளியுறவுத்துறை அமைச்சராக 3 ஆண்டுகள் பணியாற்றினார். 1998-2001 காலப்பகுதியில் ஐக்கிய இராச்சியத்துக்கான தூதுவரானார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-04-20 அன்று மூலம் பரணிடப்பட்டது. 2010-07-04 அன்று பார்க்கப்பட்டது.
2. ↑
3. ↑  Osborn, Andrew (8 April 2010). "Roza Otunbayeva, the head of Kyrgyzstan's new interim government, is not an archetypal revolutionary". telegraph.co.uk. 9 April 2010 அன்று பார்க்கப்பட்டது.

வெளி இணைப்புகள்
---------------

* Kyrgyzstan: The Bittersweet Fruits Of The Revolution
**Page Module:Hatnote/styles.css has no content.**

இந்தக் கட்டுரை சிங்கப்பூரின் அடையாளச்சின்னம் பற்றியது.  இதே வகை விலங்கு குறித்த பிற விபரங்களுக்குக், கடற்சிங்கம் என்பதைப் பாருங்கள்.
சிங்கப்பூர் மெர்லயன் பூங்காவில் உள்ள மெர்லயனின் சிலை
**மெர்லயன்** என்பது சிங்கத் தலையும் மீனின் உடலையும் கொண்ட ஒரு விலங்குச் சின்னம். மேனாட்டு மரபுச்சின்னவியலில் இவ்விலங்குச் சின்னம் காணப்படுவது உண்டு. சிங்கப்பூரின் நாட்டார் இலக்கியங்களிலோ, தொன்மங்களிலோ இவ்விலங்கு பற்றிய குறிப்புக்கள் கிடையா. எனினும் சிங்கப்பூரை விளம்பரம் செய்வதற்கான ஒரு அடையாளச் சின்னமாக இன்று இது பயன்பட்டு வருகிறது. முதன் முதலில் சிங்கப்பூர் சுற்றுலாச் சபையின் அடையாளமாகவே இது பயன்பட்டது.

பெயர்
-----

மெர்லயன் என்பது கடற்சிங்கம் என்னும் பொருள் தரும் ஆங்கிலச் சொல். மெர் (=கடல்), லயன் (= சிங்கம்) என்னும் இரு சொற்களின் சேர்க்கையால் உருவானது. சிங்கப்பூரில் பெயர்ப்பலகைகளில் எல்லா மொழிகளிலும் இச்சொல் பயன்படுவதால் சிங்கப்பூரின் அடையாளமான கடற்சிங்கத்தைக் குறிக்க மெர்லயன் என்ற சொல்லே இக்கட்டுரையில் பயன்படுத்தப்படுகிறது.

சிங்கப்பூர் மெர்லயன்
--------------------

சிங்கப்பூரின் மெர்லயன்
இதன் உடற்பகுதியாகிய மீன், இக்குடியிருப்பு ஒரு மீனவக் குடியிருப்பாகத் தொடங்கியதைக் குறிக்கப் பயன்படுகிறது. அக்காலத்தில் இக்குடியிருப்புக்கு *தெமாசேக்* என்னும் யாவா மொழிப் பெயர் வழங்கியது. சிங்கத்தலை அதன் முதற் பெயரான *சிங்கபுரம்* என்பதைக் குறிக்கிறது.

சிங்கப்பூர் சுற்றுலாச் சபையின் பயன்பாட்டுக்காக, நினைவுக் குழுவின் உறுப்பினரும், வான் கிளீஃப் கடல்வாழிகள் காட்சியகத்தின் பொறுப்பாளருமான அலெக் பிரேசர்-புரூணர் என்பார் இச்சின்னத்தை வடிவமைத்தார். இது 26 மார்ச் 1964 இலிருந்து 1997 வரை பயன்பாட்டில் இருந்தது. 1997ல் சிங்கப்பூர் சுற்றுலாச் சபை அதன் சின்னத்தை மாற்றிவிட்ட போதும், சுற்றுலாச் சபையின் சட்டம் அச்சின்னத்தைப் பாதுகாத்து வருகிறது. இதனால், அச் சின்னத்தைப் பயன்படுத்துவதற்குச் சுற்றுலாச் சபையின் அனுமதி பெறப்படவேண்டும். சுற்றுலாச் சபையின் அனுமதி பெற்ற நினைவுப் பொருட்களில் மெர்லயன் இடம்பெறுவதைக் காணலாம்.

குறிப்புகள்
-----------

1. ↑  "The Monstrous Merlion: In the Original Sense". *Public Art*. 10 செப்டம்பர் 2014 அன்று மூலம் பரணிடப்பட்டது. 10 September 2014 அன்று பார்க்கப்பட்டது.
2. ↑  Singapore Infopedia An electronic encyclopedia on Singapore's history, culture, people and events
3. ↑  "A new home for the Merlion". URA *Skyline* (July/August 2000) பரணிடப்பட்டது 2012-02-18 at the வந்தவழி இயந்திரம். p. 6–8

இவற்றையும் பார்க்கவும்
----------------------

விக்கிமீடியா பொதுவகத்தில்,  
 ***மெர்லயன்***   
என்பதின் ஊடகங்கள் உள்ளன. 

* மெர்லயன் பூங்கா
தாளம் இங்கு வழிமாற்றப்படுகிறது. இசைக்கருவி பற்றி அறிய தாளம் (இசைக்கருவி)யைப் பார்க்க.
**தாளம்** இசையில் கால அளவுகளை ஒழுங்கு முறையில் அமைப்பதற்கு பயன்படுவது ஆகும். கர்நாடக இசையில் தாளங்கள் ஏழு வகைகளாக உள்ளன. இவற்றை சப்த தாளங்கள் என்றும் கூறுவர். *சப்தம்* என்பது வடமொழியில் *ஏழு* என்று பொருள்படும்.

"பாட்டின் கால அளவை சேர்த்து கையினாலாவது, வேறு கருவிகளினாலாவது தட்டுவது தாளமெனப்படும். இத்தாளத்தின் உற்பத்தியானது காலம், செய்கை, அளவு என்ற மூன்று முக்கியமான அம்சங்கள் இருக்கின்றன. இம்மூன்றும் ஒன்று சேர்ந்து இருக்கும் போதுதான் தாளத்தின் உற்பத்தி உண்டாகின்றது. காலம் என்பது கணம், இலம் முதலியன. செய்கை என்பது அடிக்கப்படும் இரண்டு பொருள்களின் சேர்க்கை. அளவென்பது செய்கைக்கு நடுவிலிருக்கும் இடைவெளியாகும்."

ஏழு தாளங்கள்
------------

1. துருவ தாளம்
2. மட்டிய தாளம்
3. ரூபக தாளம்
4. ஜம்பை தாளம்
5. திரிபுடை தாளம்
6. அட தாளம்
7. ஏக தாளம்

நாடிகள்
-------

தாளங்களின் அமைப்பு நாடிகள் அல்லது பிராணன் என்று சொல்லப்படும் 10 கூறுகளினால் தீர்மானிக்கப்படுகின்றன. இந்த பத்து நாடிகள் பின்வருமாறு:

1. நேரம்
2. வழி
3. செய்கை
4. உறுப்பு
5. எடுப்பு
6. இனம்
7. மாத்திரை
8. இடைவெளி
9. அமைப்பு
10. விரிவு

தாள உறுப்புக்கள்
----------------

தாளத்துக்கு ஆறு அங்கங்கள் அல்லது உறுப்புக்கள் உண்டு. அவையாவன:

1. லகு (|)
2. அனுதிருதம் (U)
3. திருதம் (O)
4. குரு (8)
5. புளுதம் (1/8)
6. காகபாதம் (+)

தாள உறுப்புகளின் விவரங்கள்
--------------------------

**லகு** என்பது ஒரு தட்டும், அதை தொடர்ந்து வரும் விரல் எண்ணிக்கைகளும் சேர்ந்ததாகும். உள்ளங்கை கீழே பார்த்திருக்க வலது கையால் தொடையில் அல்லது மற்றக் கையில் ஒரு தட்டுத் தட்டி அதே கையின் சுட்டு விரலிலிருந்து தொடங்கி எண்ணப்படும். இந்த எண்ணிக்கை மாறுபடலாம். இங்கே ஒரு தட்டும், ஒவ்வொரு விரலெண்ணிக்கையும் சம கால அளவுகளைக் கொண்டன. இக் கால அளவு ஒரு அட்சரம் எனப்படும்.
வெவ்வேறான விரலெண்ணிக்கைகளின் அடிப்படையில் ஐந்து வகையான "லகு"க்கள் உள்ளன.
இவை,

1. திச்ர லகு - ஒரு தட்டும், இரண்டு விரலெண்ணிக்கைகளும் - 3 அட்சரங்கள்
2. சதுச்ர லகு - ஒரு தட்டும், மூன்று விரலெண்ணிக்கைகளும் - 4 அட்சரங்கள்
3. கண்ட லகு - ஒரு தட்டும், நான்கு விரலெண்ணிக்கைகளும் - 5 அட்சரங்கள்
4. மிச்ர லகு - ஒரு தட்டும், ஆறு விரலெண்ணிக்கைகளும் - 7 அட்சரங்கள்
5. சங்கீர்ண லகு - ஒரு தட்டும், எட்டு விரலெண்ணிக்கைகளும் - 9 அட்சரங்கள்

**அனுத்திருதம்** ஒரு தட்டை மட்டும் கொண்டது. லகுவில் உள்ள முதல் அட்சரம் இதுவே. எனவே லகுவில் முதல் தட்டைப் போடும் விதமாகவே இதையும் போடவேண்டும்.

**திருதம்**, இரண்டு அட்சர காலம் கொண்ட தாள உறுப்பு. ஒரு தட்டும், ஒரு வீச்சும் கொண்டது. வீச்சு என்பது தட்டிய பின் கையைத் தட்டிய இடத்திலிருந்து தூக்கி உள்ளங்கை மேல் நோக்கும் படி வீசுவதாகும். கையைத் திருப்பிப் புறங்கையால் தொடையில் அல்லது மற்றொருக் கைகையில் தட்டுவதும் உண்டு.

இவற்றையும் பார்க்கவும்
----------------------

* கர்நாடக சங்கீத தாளங்களின் பட்டியல்
* இந்திய இசை
* கர்நாடக இசை
* இராகம்
* மக்கள் ஆடல்கள்

ஆதாரங்கள்
---------

1. ↑  லேனா தமிழ்வாணன் (பதிப்பாசிரியர்). 1988. *இராக, தாள வகைகளைத் தெரிந்து கொள்ளுங்கள்*. சென்னை: மணிமேகலை.
**ரோசலின் சுஸ்மன் யாலோ** (*Rosalyn Sussman Yalow*, சூலை 19, 1921 - மே 30, 2011), ஓர் அமெரிக்க மருத்துவ இயற்பியலாளர் ஆவார். இவர் கதிரியக்கத் தடுப்பாற்று வினைக்கணிப்புக்காக 1977 ஆம் ஆண்டுக்கான மருத்துவம் அல்லது உடலியங்கியலுக்கான நோபல் பரிசு பெற்றவர்களில் ஒருவர். கெர்டி கோரிக்குப் பின்னர் மருத்துவத்துக்கான நோபல் பரிசு பெற்ற இரண்டாவது அமெரிக்கப் பெண் இவராவார்.

வாழ்க்கைக் குறிப்பு
-------------------

ரோசலின் 1921ஆம் ஆண்டு ஜூலை மாதம் 19ம் நாள் நியூயார்க் நகரில் இலினொய் பல்கலைக்கழகத்தில் இயற்பியலில் முனைவர் பட்டமும் பெற்றார். ரோசலின் பிரான்க்ஸ் அனுபவ நிர்வாக மருத்துவமனையில் சேர்ந்து , மவுண்ட் சினாய் மருத்துவப் பிரிவின் ஆய்வுப் பேராசிரியராகப் பணிபுரிந்தார். ஆப்ரிக்காவின் தலைமை பொறுப்பேற்றார். பெர்சன் என்பவருடன் இணைந்து அங்கு தொடர்ந்து உயிர் மருத்துவ ஆராய்ச்சியில் ஈடுபட்டார்.

கண்டுபிடிப்புகள்
----------------

தைராய்டு சிகிச்சைக்கு அயோடின் பயன்படுத்தும் முன்னோடி என்று அவரை அழைக்கின்றனர். மனித உடலின் சீரம் புரதத்தின் விநியோகத்தை ஆராய்ந்து அவர் இன்சுலின் சார்ந்த உயிர் எதிர்பொருளைக் கண்டுபிடித்தார். மேலும் காஸ்ட்ரின், பாரா-தைராய்டு சுரப்பி, மனித வளர்ச்சி ஹார்மோன் என்று அழைக்கப்படும் கார்ட்டிகோட்ரோபின் ஆகியவற்றையும் ஆராய்ந்து பல்வேறு கண்டுபிடிப்புகளை வெளியிட்டார்.ரேடியோ இம்யூனோ அஸ்சே என்று அழைக்கப்பட்ட இந்த கண்டுபிடிப்புகளுக்கான யாலோ 1977ஆம் ஆண்டு மருத்துவத்திற்கான நோபல் பரிசை ரோஜர், கில்லிமன், ஆண்ட்ரூ ஆகியோருடன் இணைந்து பெற்றார். முன்னதாக நீரழிவு நோய்க்குக் காரணமான இன்சுலின் பற்றி பெர்சன் என்ற மருத்துவருடன் இணைந்து ஆய்வுகளை மேற்கொண்டார். ஹார்மோன்கள், வைட்டமின்கள், நொதிகள் என்று பல கூறுகளிலும் அவற்றின் அளவு சிறிதாக இருந்தபோதும், வணிக மதிப்பு பெரிய அளவில் இருந்தது. ஆயினும் இந்த ஆய்வுகள் மனித குலத்திற்குப் பயன்பட வேண்டும் என்ற உயரிய நோக்கில் தங்களின் கண்டுபிடிப்புக்கு காப்புரிமை பெற மறுத்துவிட்டார்.

மறைவு
-----

1992ல் தன் கணவர் ஆரான் யலோவின் மறைவுக்குப்பிறகு தன் ரிவர்டேல் வீட்டில் ஒய்வெடுத்துக் கொண்ட ரோசலின் 2011ம் ஆண்டு மே மாதம் 30ஆம் நாள் மரணமடைந்தார்.

மேற்கோள்கள்
-----------

1. ↑  எஆசு:10.1038/474580a  
This citation will be automatically completed in the next few minutes. You can jump the queue or expand by hand
2. ↑  Obituary in *The Telegraph*

வெளி இணைப்புகள்
---------------

* Dr. Yalow's Autobiography
* Rosalyn Yalow: Assaying the unknown
**ரோசு தீவு** (Rose Island,) சில நேரங்களில் **சிறிய நீல் தீவு** என்று அழைக்கப்படுகிறது. அந்தமான் தீவுகளில்மக்கள் வசிக்காத தீவுகளில் இதுவும் ஒன்றாகும். இது இந்திய ஒன்றிய பகுதியான அந்தமான் நிக்கோபார் தீவுகளின் ஓர்பகுதியான தெற்கு அந்தமான் மாவட்டத்தைச் சார்ந்த நிர்வாக பகுதியாக உள்ளது 

இத்தீவு போர்ட் பிளேரின் வடகிழக்கில் 40 கிலோ மீட்டர் தொலைவில் அமைந்துள்ளது.

சொற்பிறப்பியல்
--------------

இத்தீவிற்கு முன்னாள் ஃபீல்ட் மார்ஷல் ஹக் ரோஸின் பெயரிடப்பட்டுள்ளது.

வரலாறு
------

இத்தீவின் மலையடிவாரத்தில் கலங்கரை விளக்கம் ஒன்று அமைந்துள்ளது. இக் கலங்கரை விளக்கத்தின் கோபுரத்தை அடைய 70 படிகள் உள்ளன. கலங்கரை விளக்கம் கவனிக்கப்படாத அமைப்பாக உள்ளது. பராமரிப்பு ஊழியர்களுக்கு நீர்த்தேக்க தொட்டி மற்றும் ஓய்வு அறை உள்ளது. ஒளியில் சுழலும் டிஏ (கரைந்த அசிட்டிலீன் ) எரிவாயு பர்னர் மற்றும் எரிவாயு மோட்டார் கொண்ட பாதரச தொட்டியில், மூன்றாம் வரிசை சுழலும் பார்வை அமைப்பு உள்ளது. இவை அனைத்தும் எம்/எஸ் பிபிடி, பாரிஸ் நிறுவனத்தினால் வழங்கப்பட்டவை. சிஐ கோபுரத்தின் மேல் விளக்கு அமைப்பு நிறுவப்பட்டுள்ளது. இந்த கலங்கரை விளக்கம் 1969ஆம் ஆண்டு ஏப்ரல் 14ஆம் நாளில் இயக்கப்பட்டது. சுழற்சி முறையில் அடிக்கடி ஏற்பட்ட தோல்விகள் காரணமாக, சுழலும் ஒளியியல் அமைப்பு அகற்றப்பட்டு, 500-மில்லிமீட்டர் (20-அங்குலம்) வெட்டுகளுடன் மெருகூட்டப்பட்ட ஒளி அமைப்பு 1978ல் நிறுவப்பட்டது. டிஏ வாயுடன் கூடிய பர்னர் டிஏ கேஸ் ஃப்ளாஷரால் சூரிய வால்வுடன் மாற்றப்பட்டது. இதனால் டிஏ வாயுவின் நுகர்வு குறைந்தது, இனால் ஒளியின் அடர்வும் குறைந்தது.

டிஏ வாயு விநியோகத்தில் பற்றாக்குறை ஏற்பட்டதால் சூரிய சக்தியின் இயக்கத்தில் மாற்றுவது அவசியமானது. எனவே சூரிய ஒளி மூலத்தை அதே பார்வையில் அதே பீடத்தில் 12V 100W அலசன் விளக்குடன் மாற்றியமைக்கப்பட்டது. இவ்வமைப்பு 1993ஆம் ஆண்டு அக்டோபர் 18ஆம் நாள் முதல் செயல்பாட்டுக்கு வந்தது.

நிலவியல்
--------

இந்த தீவு ரிச்சியின் தீவுக்கூட்டத்தினைச் சார்ந்தது. இது 4 கிலோ மீட்டர் தொலைவில் நீல் தீவின் தெற்கே அமைந்துள்ளது. இது இப்பகுதியில் 'சோட்டா' நீல் ('சிறிய நகம்') என்று அழைக்கப்படுகிறது.

நிர்வாகம்
---------

அரசியல் ரீதியாக, ரோசு தீவு போர்ட் பிளேர் வட்டத்தின் கீழ் உள்ள நிர்வாகப் பகுதியாகும்.

புள்ளிவிவரங்கள்
---------------

இத்தீவில் மக்கள் எவரும் வசிக்கவில்லை.

பட தொகுப்பு
-----------

* அந்தமான் தீவுகளின் வரைபடம், ரிச்சியின் தீவுக்கூட்டம் சிவப்பு நிறத்தில்அந்தமான் தீவுகளின் வரைபடம், ரிச்சியின் தீவுக்கூட்டம் சிவப்பு நிறத்தில்

குறிப்புகள்
-----------

1. ↑  "A&N Islands - Pincodes". 22 செப்டெம்பர் 2016. 23 மார்ச்சு 2014 அன்று மூலம் பரணிடப்பட்டது. 22 செப்டெம்பர் 2016 அன்று பார்க்கப்பட்டது.
2. ↑  "STD Codes of Andaman and Nicobar". allcodesindia.in. 2019-10-17 அன்று மூலம் பரணிடப்பட்டது. 2016-09-23 அன்று பார்க்கப்பட்டது.
3. ↑  Registration Plate Numbers added to ISO Code
4. ↑  "Village Code Directory: Andaman & Nicobar Islands" (PDF). Census of India. 2011-01-16 அன்று பார்க்கப்பட்டது.
5. ↑  info
6. ↑  "DEMOGRAPHIC – A&N ISLANDS" (PDF). andssw1.and.nic.in. 2017-08-28 அன்று மூலம் (PDF) பரணிடப்பட்டது. 2016-09-23 அன்று பார்க்கப்பட்டது.

* விக்கிச்செலவில் செலவு வழிகாட்டி: Ritchie's Archipelago
**ரோசா குட்டி** (*Rosa Kutty*) ஒரு முன்னாள் இந்திய தடகள விளையாட்டு வீராங்கனையாவார். ரோசா குட்டி கேரளாவில் உள்ள மூவாட்டுப்புழாவின் அயவனாவைச் சேர்ந்தவர். இப்போது கர்நாடகாவில் பெங்களூரில் வசிக்கிறார்.

1964 ஆம் ஆண்டு பிறந்த இவர் 1996 மற்றும் 2000 ஆம் ஆண்டு நடைபெற்ற ஒலிம்பிக் விளையாட்டுப் போட்டிகளில் இந்தியாவின் சார்பாக 4x400 தொடர் ஓட்டப் பந்தயத்தில் பங்கேற்றார். 1998 ஆம் ஆண்டு நடைபெற்ற ஆசிய விளையாட்டுப் போட்டிகளில் 800 மீட்டர் ஓட்டப் போட்டியில் வெள்ளிப் பதக்கம் வென்றார். தென்மேற்கு ரயில்வேயின் பெங்களூரு பிரிவில் விளையாட்டு அதிகாரியாக ரோசா குட்டி பணிபுரிகிறார். இவரின் சாதனைகளுக்காக இந்திய அரசாங்கம் இவருக்கு அருச்சுனா விருது வழங்கி சிறப்பித்தது.

பதக்கங்கள்
----------

•1989 ஆசிய சந்திப்பு விளையாட்டுப் போட்டிகளில் 800 மீட்டர் ஓட்டப்பந்தயத்தில் வெள்ளிப் பதக்கம் 
•பீகிங் ஆசியப் போட்டியில் 800 மீட்டர் ஓட்டப்பந்தயத்தில் வெண்கலம்  

•1998 பாங்காக்கு ஆசியப் போட்டியில் வெள்ளிப் பதக்கம்.

மேற்கோள்கள்
-----------

1. ↑  "Rosa Kutty Kunnath Chacko Olympic Results". *Sports-Reference.com*. Sports Reference LLC. 9 September 2017 அன்று பார்க்கப்பட்டது. பரணிடப்பட்டது 2020-04-18 at the வந்தவழி இயந்திரம்
Mineral of copper zinc carbonateவார்ப்புரு:SHORTDESC:Mineral of copper zinc carbonate
**ரோசாசைட்டு** (*Rosasite*) (Cu,Zn)2(CO3)(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கார்பனேட்டு வகை கனிமமாகும். துத்தநாகம் மற்றும் தாமிர தாதுவாகப் பயன்படுத்தக்கூடிய சிறிய அளவு திறன் கொண்டது. வேதியியல் ரீதியாக சொல்வதென்றால் இதை ஒரு செப்பு துத்தநாக கார்பனேட்டு ஐதராக்சைடு எனலாம். இக்கனிமத்தில் உள்ள செப்பு மற்றும் துத்தநாக விகிதம் 3:2 ஆகும். செப்பு-துத்தநாக படிவுகளில் இரண்டாம் நிலை ஆக்சிசனேற்ற மண்டலத்தில் ரோசாசைட்டு தோன்றுகிறது. முதலில் 1908 ஆம் ஆண்டில் இத்தாலி நாட்டின் சார்டினியாவில் உள்ள ரோசாசு சுரங்கத்தில் இது கண்டுபிடிக்கப்பட்டது. கண்டுபிடிக்கப்பட்ட இடத்தின் பெயரே கனிமத்திற்கும் சூட்டப்பட்டது. இழைவடிவ நீல-பச்சை ரோசாசைட்டு படிகங்கள் பொதுவாக உருண்டையான திரட்டுகளில் காணப்படுகின்றன, பெரும்பாலும் இரும்புத் தாதுவான சிவப்பு லிமோனைட்டு மற்றும் பிற வண்ணமயமான தாதுக்களுடன் தொடர்பு கொண்டதாகவும் ரோசாசைட்டு உள்ளது. ஆரிகால்சைட்டு கனிமத்தைப் போலவே இருக்கும் என்றாலும் ரோசாசைட்டை அதன் உயர்ந்த கடினத்தன்மையால் வேறுபடுத்தி அறியலாம்.

மேற்கோள்கள்
-----------

1. ↑  Handbook of Mineralogy
2. ↑  Mindat
3. ↑  Webmineral

* Mineral galleries
**தேவதச்சன்** (பிறப்பு: நவம்பர் 6, 1952) தமிழகக் கவிஞர் ஆவார். இவர் தமிழ் இலக்கியத் தோட்டத்தின் இயல் விருது உட்படப் பல இலக்கிய விருதகளைப் பெற்றுள்ளார்.

வாழ்க்கைக் குறிப்பு
-------------------

இவரது இயற்பெயர் ஏ. எஸ். ஆறுமுகம் ஆகும். தூத்துக்குடி மாவட்டம் கோவில்பட்டியில் எம். எஸ். ஏ. சேதுராமலிங்கம், சாரதா ஆகியோருக்குப் பிறந்தவர். கோவில்பட்டியில் பள்ளிப்படிப்பும் இளங்கலை பட்டப்படிப்பும் முடித்த பின் சென்னை பச்சையப்பன் கல்லூரியில் முதுகலை (தத்துவம்) பட்டம் பெற்றார்.

இலக்கியப் படைப்புகள்
--------------------

70களில் கவிதை எழுதத் தொடங்கியவர். ‘கசடதபற’ என்ற இலக்கிய பத்திரிகையில் அறிமுகமானார். தொடர்ந்து ‘ழ’ என்ற கவிதை இதழிலும் அதிகமாக எழுதி வந்தவர். காலச்சுவடு, கல்குதிரை, உயிர்மை போன்ற இலக்கிய இதழ்கள் இவரது கவிதைகளை வெளியிட்டுள்ளன.

1982 இல் *அவரவர் கைமணல்* என்ற தன் முதல் தொகுதியை வெளியிட்டார். அதற்கு 18 ஆண்டுகளுக்குப் பின்னர் காலச்சுவடு பத்திரிகையில் இவரது தனித்துவமான பல கவிதைகள் வெளிவந்தன. நவீன தமிழ்க்கவிதைக்கு புதியதோர் அழகியலை அறிமுகப்படுத்தினார். அடுத்தடுத்த தலைமுறை இளங்கவிஞர்களின் கிரியாஊக்கியாக மதிப்பிடப்படுகிறார்.

கவிதை தொகுதிகள்
---------------

* அவரவர் கை மணல் (1982)
* அத்துவான வேளை (2000)
* கடைசி டினோசார் (2004)
* யாருமற்ற நிழல் (2006)
* ஹோம்ஸ் என்ற காற்று (2010)
* இரண்டு சூரியன் (2012)
* எப்போதும் விடிந்து கொண்டிருக்கிறது (2013)
* மர்மநபர் (முழு தொகுப்பு) (2017)

பெற்ற விருதுகள்
---------------

* அமெரிக்கத் தமிழர்களின் கலாச்சார அமைப்பு வழங்கிய விளக்கு விருது (2010)
* கனடா தமிழ் இலக்கியத் தோட்டம் வழங்கிய இயல் விருது (2011)
* கோவை விஷ்ணுபுரம் இலக்கிய அமைப்பு வழங்கிய விஷ்ணுபுரம் விருது (2015)
* கவிக்கோ அப்துல் ரகுமான் அறக்கட்டளை வழங்கிய கவிக்கோ விருது (2017)
* கவிஞர் சிற்பி அறக்கட்டளை வழங்கிய சிற்பி இலக்கிய விருது (2018)

மேற்கோள்கள்
-----------
**பனிக்கட்டி உடைதூண்** அல்லது *இசெராக்* (serac) என்பது, பனியாறுகளில் ஏற்படக்கூடிய பனி உடைப்புகள் அல்லது பனிப்பாறைப் பிளவு (crevasses) ஒன்றையொன்று முட்டியும் வெட்டியும் உருவாகும் பெரிய பனிக்கட்டிப் பாளங்கள் அல்லது தூண்கள் ஆகும். இவை ஒரு வீட்டின் அளவினதாகவோ அல்லது அதனிலும் பெரியதாகவோ இருக்கக்கூடும். இவை எவ்வித முன்னறிவிப்பும் இன்றி திடீரென விழுந்து விடக்கூடும், ஆதலால் இவை மலையேறுபவர்களுக்குப் பெரும் தீங்கை (ஆபத்தை) விளைவிக்கக் கூடியனவாக உள்ளன. தொடர்ச்சியான குளிரான தட்பவெப்பநிலை காரணமாக இவை உறுதி ஏற்பட்டு இருக்கக் கூடிய நிலை ஏற்படுமாயினும் இவை பனியாறுகளைக் கடந்து செல்லும் பொழுது தீநிகழ்வூட்டக்கூடிய இடையூறாக அமைகின்றன.

பனியருவிகளில் அல்லது சரிந்து அமைந்திருக்கும் பனியாற்றுப் பகுதிகளின் கீழ்ப்பகுதிகளில் *பனி உடைதூண்* அல்லது *இசெராக்* அதிக எண்ணிக்கையில் காணப்படுகின்றன. பின்னதற்கு எடுத்துக்காட்டாக ஆல்ப்சு மலையில் உள்ள பிசு ரோசெகு (Piz Roseg) இன் வடகிழக்குச் சரிவுமுகமும், டென்ட் டி-எரென்சு (Dent d'Hérens) இன் வடப்பகுதியும், லைசுக்கம் (Lyskamm) இன் வட சரிமுகமும் இருக்கின்றன. இவ்வகைப் பனி உடைதூண்கள் உலகின் மிக உயர்ந்த மலைகளில் உள்ள நன்கறிந்த தீய இடையூறுகள் ஆகும். குறிப்பாக கஞ்சன்சுங்கா மலையில். உலகின் இரண்டாவது மிக உயரமான மலையாகிய கே-2 மலையில் ஆகத்து 2008 இல் ஏறிய 11 பேர்களில் மிகப்பலர் இறக்கக் காரணமாக இருந்தது இந்த பெரும் பனி உடைதூண்களே.

படங்கள்
-------

* நியூசிலாந்தில் உள்ள பிராண்சு சோசப் பனியாற்றில் காணப்படும் பனிக்கட்டி உடைதூண்கள்
* சுவிட்சர்லாந்தின் ஆல்ப்சு மலைப்பகுதியில் காணப்படும் பனிக்கட்டி உடைதூண்கள்
* ஐக்கிய அமெரிக்காவின், வாசிங்டன் மாநிலத்தின், மவுண்ட் ரெயினரில் உள்ள வின்தோர்ப் பனியாற்றில் 10,000 அடி (3,050 மீட்டர்) உயரத்தில் காணப்படும் உடைதூண்கள்
* பிரான்சின் பான்சு பனியாற்றில் உள்ள பனிக்கட்டி உடைதூண்கள்
* Serac in the Mont-Blanc massif, France
* Serac in the Mont-Blanc massif, France
* Serac in Écrins massif, France
**பனிக்கரடி** (துருவக் கரடி, *polar bear*), நில உருண்டையின் கடும் உறைபனி சூழ்ந்த ஆர்க்டிக் பகுதியில் காணப்படும் வெண்ணிறக் கரடி இனமாகும். ஆர்ட்டிக்கு மாக்கடல் என்று இவ் உறைபனிப் பகுதியைக் கூறுவதால், இக்கரடியை வெண் கடற்கரடி என்றும் ஒரோவொருக்கால் கூறுவதுண்டு. இது இறைச்சி உண்ணும் ஊனுண்ணிப்பாலூட்டி. இது நீரிலும் நிலத்திலும் வேட்டையாடவல்லது. இவற்றின் முதன்மையான உணவு சீல் ஆகும். வளர்ந்த ஆண் கரடி 400 முதல் 600 கிலோகிராம் எடையுடையது. பெண் கரடிகள் 200 முதல் 300 கிலோகிராம் எடையுடையவை. இவை இளவேனிற் (வசந்த) காலத்தில் கருத் தரிக்கின்றன. இவற்றின் கருவுற்றிருக்கும் காலம் 240 நாட்களாகும். பொதுவாக இரண்டு குட்டிகள் பிறக்கின்றன. உலகில் ஏறத்தாழ 20000 பனிக் கரடிகள் உள்ளதாகக் கணக்கெடுக்கப்பட்டுள்ளது.

இதற்கு இயற்கையான வாழிட எதிரிகள் ஏதும் இல்லை (மாந்தனைத் தவிர). கடுங்குளிர்ப்பகுதியாகிய
ஆர்ட்டிக்கு நிலத்தில் வாழ முற்றிலும் பழக்கப்பட்டது. 70,000 ஆண்டுகளுக்கு முன்னரான பழைய தொல்படிமப் பதிவுகள் அல்லது தொல்லுயிர் எச்சங்கள் (fossil records) ஏதும் இல்லை எனச் சொல்லப்படுகிறது.

வாழிடம், வாழ் எல்லை, வாழ்முறை
-----------------------------

இனப்பெருக்கக் காலங்களில் பெண் கரடியுடனும், குட்டிகளுடனும் இருந்தாலும், பனிக்கரடிகள் பொதுவாக தனியாக வாழும் விலங்குகள். ஒரோவொருக்கால் பெரும் திமிங்கிலமோ, வால்ரசுகளோ உண்ணக் கிடைக்கும் பொழுது, 20-30 கரடிகள் போல ஒரே இடத்தில் பார்க்கலாம்.

இவை ஏறத்தாழ 20-25 ஆண்டுகள் வாழும்

வேட்டையாடும் போது போலார் கரடிகள் தங்கள் உள்ளங்கையால் மூக்கை மூடிக் கொள்ளும். இவற்றின் உடம்பு வெள்ளையாய் இருந்தாலும் மூக்கு கருப்பாய் இருந்து காட்டிக் கொடுத்துவிடும். மூக்கை மறைப்பதன் மூலம் பனிப் படர்ந்த ஆர்டிக் நிலப்பரப்பில் தன்னைத் தெரியாதவாறு வேட்டையாடும்.

புதிதாய் பூமியைப் பார்த்த போலார் கரடிகள் சிறியனவாய் இருக்கும். கடுங்குளிரை தாக்குப் பிடிக்க, அவைகள் மிக விரைவாக குண்டாக கொழுப்பு சத்துடன் இருக்க வேண்டும். இயற்கையிலேயே அவற்றின் தாய்ப்பால் மிக செழுமையாகவும், பாதி பங்கு கொழுப்பு சத்து கொண்டதாகவும் இருக்கிறது.

மேற்கோள்கள்
-----------

1. ↑  Schliebe *et al* (2008). *Ursus maritimus*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 9 May 2006. Database entry includes a lengthy justification of why this species is listed as vulnerable.
**கலிப்பா** என்பது தமிழில் உள்ள செய்யுள் வகைகளுள் ஒன்று. இன்று கிடைக்கும் பழந்தமிழ் நூல்களுள் கலித்தொகை மட்டுமே கலிப்பாவினால் ஆன நூல் ஆகும். இதனை விட்டால் கலம்பகம் எனப்படும் நூல் வகையில் முதற் செய்யுளாகவும் கலிப்பாக்கள் காணப்படுகின்றன. வெண்பாவினை வன்பா என்றும், ஆசிரியப்பாவினை மென்பா என்றும், கலிப்பாவினை முறற்கை என்றும் வழங்குவர். 

கலிப்பா துள்ளலோசையை அடிப்படையாகக் கொண்டது.  துள்ளலோசை, சீர்களுக்கு இடையே அமையும் கலித்தளையால் விளைவதால், இத்தளையே கலிப்பாவுக்கு உரியது. எனினும் கலிப்பாவில் கலித்தளை மட்டுமே வரவேண்டும் என்ற கட்டுப்பாடு கிடையாது. இதில் கலித்தளையே அதிகமாக இருப்பினும் பிற வகைத் தளைகளும் வரலாம். கலிப்பா பொதுவாக அளவடி எனப்படும் நான்கு சீர்களைக் கொண்ட அடிகளைக் கொண்டிருக்கும். 

கலிப்பாவில் காய்ச்சீர் மட்டும் வரும்; நேர்ஈற்று இயற்சீரும் (**தேமா, புளிமா**), நிரை நடுவாகிய வஞ்சி உரிச்சீரும் (**கூவிளங்கனி, கருவிளங்கனி**) ஆகியன **வரா**.

கலிப்பா உறுப்புகள்
------------------

பிறவகைப் பாக்கள் ஒரே உறுப்பாக அமைவது போல் இல்லாமல், கலிப்பா பல உறுப்புகளைக் கொண்டு அமைகிறது. இவ்வுறுப்புகள், 1. தரவு, 2. தாழிசை, 3. அராகம், 4. அம்போதரங்கம், 5. தனிச்சொல், 6. சுரிதகம் எனும் ஆறு ஆகும்.

இவற்றுள் தரவு என்பது பாடலில் சொல்லப்போகும் கருத்துகளுக்கு முன்னுரை போலவும், சுரிதகம் பாடலில் சொல்லப்பட்ட கருத்துகளுக்கு முடிவுரை போலவும் அமையும். பிற பாடல்-உறுப்புகள் செய்திகளைக் கூறும்.

கலிப்பா வகைகள் (தொல்காப்பிய நெறி)
---------------------------------

கலிப்பாவானது ஒத்தாழிசைக் கலி, கலிவெண்பாட்டு, கொச்சகக் கலி, உறழ்கலி என நான்கு வகைப்படும்.  இவற்றுள் கலிவெண்பாட்டைக் காரிகை, வெண்கலிப்பா எனக் குறிப்பிடுகிறது. உறழ்கலியைக் காரிகை கொச்சகக் கலிப்பாவின் வகைப்பாடல்களாகக் காட்டுகிறது.

கலிப்பா வகைகள் (காரிகை நெறி)
----------------------------

மேற்கூறியவற்றில் எந்தெந்த உறுப்புக்கள் அமைகின்றன, அவற்றின் எண்ணிக்கை, ஒழுங்கு என்பவற்றைப் பொறுத்துக் கலிப்பா மூன்று முதன்மை வகைகளாகப் பிரிக்கப்படுகின்றது. இவை,

1. ஒத்தாழிசைக் கலிப்பா
2. வெண் கலிப்பா
3. கொச்சகக் கலிப்பா

என்பனவாகும். இவற்றுள். ஒத்தாழிசைக் கலிப்பாக்களுக்கு,

1. நேரிசை ஒத்தாழிசைக் கலிப்பா
2. அம்போதரங்க ஒத்தாழிசைக் கலிப்பா
3. வண்ணக ஒத்தாழிசைக் கலிப்பா

என மூன்று துணைப்பிரிவுகளும், வெண் கலிப்பாவுக்கு

1. வெண் கலிப்பா
2. கலிவெண்பா

என இரண்டு வகைகளும் உண்டு கொச்சகக் கலிப்பாவுக்கு,

1. தரவுக் கொச்சகக் கலிப்பா
2. தரவிணைக் கொச்சகக் கலிப்பா
3. சிஃறாழிசைக் கொச்சகக் கலிப்பா
4. பஃறாழிசைக் கொச்சகக் கலிப்பா
5. மயங்கிசைக் கொச்சகக் கலிப்பா

என ஐந்து துணைப்பிரிவுகளும் உள்ளன. இம்முறைமையின்படி கலிப்பா பத்து வகைப்படும்.

வகை -  யாப்பருங்கல நெறி
-----------------------

ஓசை வகை
1. ஏந்திசைத் துள்ளல் ஓசை
2. அகவல் துள்ளல் ஓசை
3. பிரிந்திசைத் துள்ளல் ஓசை

என்று கலிப்பா 3 வகைப்படும். 

பா வகை
1. ஒத்தாழிசைக் கலிப்பா
2. வெண்கலிப்பா
3. கொச்சகக் கலிப்பா

இனங்கள்
-------

கலிப்பாவின் இனங்கள்:

1. கலித்துறை
2. கலித்தாழிசை
3. கலிவிருத்தம்

அடிக்குறிப்பு
-------------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 173
2. ↑  துள்ளல் ஓசை கலி' என மொழி தொல்காப்பியம் 2-388)
3. ↑  
ஒத்தாழிசைக்கலி, கலிவெண்பாட்டே,  

கொச்சகம், உறழொடு, கலி நால் வகைத்தே. (தொல்காப்பியம் பொருளதிகாரம் 435)
4. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 225
**பனித்திட்டு** *(Pannithittu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். தேசிய நெடுஞ்சாலை 45ஏ - க்கு கிழக்கே இரண்டு கிலோமீட்டர் தொலைவில் இக்கிராமம் அமைந்துள்ளது. மேலும் பனித்திட்டு கிராமத்தில் மலட்டாறு வங்காள விரிகுடா கடலில் கலக்கிறது.

எல்லைகள்
--------

மேற்கில் கிருமாம்பாக்கம், வடக்கில் மலட்டாறு, கிழக்கில் வங்காள விரிகுடா தெற்கில் பிள்ளையார் குப்பம் ஆகியன பனித்திட்டு கிராமத்திற்கு புவியியல் எல்லைகளாக அமைந்துள்ளன.

கிராமங்கள்
----------

பனித்திட்டு கிராமப் பஞ்சாயத்தின் கீழ் பின்வரும் கிராமங்கள் இடம்பெற்றுள்ளன.

* பனித்திட்டு
* ஆலடிமேடு
* ஈச்சங்காடு
* வம்பாபேட்டை

சாலைப் போக்குவரத்து
-------------------

தேசிய நெடுஞ்சாலை 45ஏ – கிருமாம்பாக்கம் சாலை வழியாக பனித்திட்டு கிராமம் புதுச்சேரியுடன் இணைகிறது. மேலும் பனித்திட்டு கிராமம், பிள்ளையார் குப்பம், மணப்பட்டு வழியாக புதுக்குப்பத்துடன் இணைந்துள்ளது. இதைத்தவிர ரெட்டிச்சாவடியிலிருந்து பனித்திட்டு வழியாக செல்லக்கூடிய மற்றொரு முக்கிய சாலை வசதியும் இங்குண்டு.

அரசியல்
-------

புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பனித்திட்டு கிராமம் இருக்கிறது.

படக்காட்சியகம்
--------------

* பனித்திட்டு கிராமப் பஞ்சாயத்தின் வரைபடம்பனித்திட்டு கிராமப் பஞ்சாயத்தின் வரைபடம்
* பனித்திட்டு, பாகூர் ஒன்றியத்தில் ஒரு அரசு உயர்நிலைப் பள்ளிபனித்திட்டு, பாகூர் ஒன்றியத்தில் ஒரு அரசு உயர்நிலைப் பள்ளி
* பனித்திட்டு, பாகூர் ஒன்றியத்தில் ஒரு அரசு கிளை நூலகம்பனித்திட்டு, பாகூர் ஒன்றியத்தில் ஒரு அரசு கிளை நூலகம்

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-25 அன்று பார்க்கப்பட்டது.

புற இனைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
நியூ யார்க் பகுதியில் பனிக்கட்டி வணிகம்; மேலிருந்து: அட்சன் ஆற்றங்கரையில் பனிக்கிடங்குகள்; நியூ யார்க் நகருக்கு இழுத்துச் செல்லப்படும் பனிப் படகுகள்; படகில் இருந்த பனிக்கட்டிகளை இறக்குதல்; கடலோடும் பெருங்கப்பல்களில் சரக்கு ஏற்றப்படுதல்; பனிக்கட்டிகளை நிறுத்தல்; பொது மக்களுக்கு பனிக்கட்டிகள் விற்பனை; வசதி படைத்தவர்களுக்கு விற்பனை; நிறைக்கப்படும் பனிப் பெட்டி; by F. Ray, *Harper's Weekly*, 30 ஆகத்து 1884
**பனிக்கட்டி வணிகம்** அல்லது **உறைந்த நீர் வணிகம்** என்பது 19-ஆம் நூற்றாண்டில் அமெரிக்காவில் இருந்து இயற்கையாக உறைந்த பனிக்கட்டிகள் வெட்டி எடுக்கப்பட்டு உலகின் பல பகுதிகளுக்கும் அனுப்பப் பட்டு விற்பனை செய்யப்பட்டதைக் குறிக்கும். அமெரிக்காவின் பிரடெரிக் தீயூடர் என்பவரால் 1806-இல் இவ்வணிகம் தொடங்கப்பட்டது. சனவரி் மாதத்தில் அமெரிக்காவில் உள்ள ஏரிகள், குளங்கள் உறைந்து பனிக்கட்டி ஆகி விடும். இவற்றை வெட்டி எடுத்து கப்பலில் எடுத்துச் சென்று பல நாடுகளில் விற்பனை செய்தார். இந்தியாவுக்கும் இத்தகைய பனிக்கட்டிகள் அனுப்பப்பட்டு விற்பனை செய்யப்பட்டன. இதற்காக பனிக்கட்டிகளை சேமிப்பதற்காக கிடங்குகளும் கட்டப்பட்டன.

இவ்வாறு அனுப்பப் பட்ட பனிக்கட்டிகள் விற்பனைக்கு வருகையில் ஏறத்தாழ பாதி உருகியிருக்கும்.
**உதயணன்** பெருங்கதை  இலக்கியத்தின் காப்பியத் தலைவன். இவனது தந்தை சதானிகன். தாய் மிருகாபதி. காட்டில் கதிரவன் உதிக்கும் காலத்தில் பிறந்ததால் உதயணன் எனப் பெயர் சூட்டப்பட்டவன். பிரமசுந்தர முனிவர்பால் வளர்ந்தவன். கோடபதி என்னும் யாழை மீட்டித் தெய்வயானை என்னும் யானையை அடக்கித் தன் அடிமையாக அதனைக் பெற்றவன். யூகியை முதலமைச்சனாக வைத்துக்கொண்டவன். தாய்மாமன் விக்கிரமனால் சேதி நாட்டுக்கு அரசனானவன். தந்தையால் வத்தவ நாட்டு ஆட்சிப் பொறுப்பையும் ஏற்றவன். சேதி நாட்டு ஆட்சிப் பொறுப்பை யூகியிடம் ஒப்படைத்துவிட்டுத் தான் கோசம்பியில் இருந்துகொண்டு வத்தவ நாட்டை ஆண்டவன். 

உதயணனுக்குப் பிங்கலன், கடகன் என்னும் இரு தம்பியரும். வயந்தகன், உருமண்ணுவா, இடவகன் என்னும் தோழமை அமைச்சர்களும் உண்டு. வேறு சில தோழர்களும் இவனுக்கு ஆங்காங்கே உதவிவந்தனர்.

தமிழ் இலக்கியங்களில் உதயணன் கதை
-------------------------------

* மணிமேகலை நூலில் உதயணனை யூகி விடுவித்த செய்தி கூறப்பட்டுள்ளது. )
* திருமங்கையாழ்வார் சிறிய திருமடலில் உதயணன் மனைவி வாசவதத்தை குறிப்பிடப்பட்டுள்ளாள்.

பெருங்கதையில் உதயணன்
--------------------

அ

உதயணகுமார காவியம் ஒப்புநோக்கு
-----------------------------

அ

சீவக சிந்தாமணி கதை ஒப்புநோக்கு
------------------------------

அ

அடிக்குறிப்பு
-------------

1. ↑  = கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.
2. ↑  கொடிக்கோ சம்பிக் கோமகன் ஆகிய   
வடித்தேர்த் தானை வத்தவன் தன்னை  
வஞ்சம் செய்துழி வான்தளை விடீஇய   
உஞ்சையில் தோன்றிய ஊகி அந்தணன் (65)  
உருவுக்கு ஒவ்வா உறுநோய் கண்டு   
பரிவுஉறு மாக்களில் (மணிமேகலை காதை 15
3. ↑  வாரார் வனமுலை வாசமததை வென்று  
ஆரானும் சொல்லப்படுவாள் -- அவளும்தன் (66)  
பேராயமெல்லாம் ஒழியப்பெருந்தெருவே  
தாரார் தடந்தொள் தளைக்கலன்பின்போனாள் (67)  
ஊரார் இகழ்ந்திடப் பட்டாளே?
|  |
| --- |
| இக்கட்டுரை பின்வரும் தொடரின் பகுதியாகும்: |
| இசுலாம் |
|  |
| நம்பிக்கைகள்
* இறைவன் ஓருவர்
* இறைத்தூதர்கள்
* மறை நூல்கள்
* மலக்குகள்
* விதி

* மறுமை நாள்
 |
| கடமைகள்
* கலிமா
* தொழுகை
* நோன்பு
* சகாத்
* ஹஜ்
 |
| நூல்களும் சட்டங்களும்
* குர்ஆன்
* சுன்னா
* ஹதீஸ்

* Fiqh
* ஷரியா
* கலாம்
 |
| வரலாறு
* காலக்கோடு
* முகம்மது நபி

* Ahl al-Bayt
* நபித் தோழர்கள்

* ராசிதீன் கலீபாக்கள்
* இம்மாமேட் (சியா சட்டம்)

* கலீபாக்கள்
* இசுலாமின் பரவல்
 |
| பிரிவுகள்
* சுன்னி
* சியா
* சூபியம்

* இபாதி
* அகமதியா

* குரானிசம்
* இஸ்லாம் தேசம்
* Liberal
 |
| பண்பாடும் சமூகமும்
* இசுலாமியக் கல்வி
* இசுலாமும் விலங்குகளும்
* இசுலாமிய கலை

* நாட்காட்டி
* இசுலாமும் குழந்தைகளும்

* தாஃவா
* மக்கள் பரம்பல்

* பண்டிகைகள்
* மசூதிகள்

* மெய்யியல்
* அரசியல்

* அறிவியல்
* பெண்கள்
 |
| தொடர்புள்ள தலைப்புகள்
* ஏனைய சமயங்கள்
* இசுலாமியம்
* விமர்சனம்
 |
|  இசுலாம் வலைவாசல் |
| * பா
* உ
* தொ
 |

கலிமா
கலிமா
**கலிமா-ஷஹாதா** (அரபி: الشهادة‎ aš-šahādah) என்பது சாட்சி பகர்தல் என்ற அர்த்தத்தைக் கொண்டதாகும். இது ஐந்து இசுலாமியக் கடமைகளுள் ஒன்று.

விளக்கம்
--------

لَا إِلٰهَ إِلَّا الله مُحَمَّدٌ رَسُولُ الله
*லா இலாஹா இல்லல்லாஹ், முஹம்மது ரசூலுல்லாஹ்* 

  

இதன் பொருள்:
இது வணக்கத்திற்குரியவன் அல்லாஹ்வை தவிர வேறு (வணங்கப்படகூடியது) யாரும் இல்லை என்றும் முஹம்மது நபி அல்லாஹ்வின் தூதர் என்றும் சாட்சி பகர்வதாகும். இதனை உள்ளத்தில் நம்பி நாவினால் சாட்சி பகர்தலின் மூலமே ஒருவர் முஸ்லிமாக இறைவனின் இயற்கை மார்க்கத்திற்கு (இஸ்லாத்துக்கு) திரும்புகிறார்.. 

அல்லாஹ்வுக்கு நிகராக வேறு எந்த உயிர் உள்ளவைகளையோ அல்லது உயிர் அற்றவைகளையோ இணை வைப்பதை விட்டு விலகி இருப்பதன் மூலம் இந்த கலிமாவின் ஏகத்துவம் பின்பற்றப்படுகிறது, இந்த கலிமாவின் மூலம் ஒருவர் இஸ்லாத்தை பின்பற்றும் முஸ்லிமாக கருதப்படுகிறார். இந்த கலிமாவின் மூலம் இனம், மொழி, நிறம். நாடு, தீண்டாமை, உயர்வு, தாழ்வு, என்ற அனைத்தும் நீங்கிவிடுகிறது. முஸ்லிம்கள் அனைவரும் மார்க்க அடிப்படையில் சகோதரர்கள் என்று ஆகிவிடுகிறார்கள். தொழுகை, ஹஜ். போன்ற வணக்கவழிபாடுகளில் கண்கூடாக இந்த சகோதரத்துவத்தை காணலாம் இது இந்த கலிமாவின் மகிமையாகும்.

உலகில் வணங்கப்படும் அனைத்தையும் விட்டு விலகி அல்லாஹ் ஒருவனை மட்டும் வணங்குவேன் என்ற உறுதிப்பிரமாணம்தான் இந்த கலிமா என்றும் விளங்கலாம்.

لَا إِلٰهَ إِلَّا الله مُحَمَّدٌ رَسُولُ الله 
*லா இலாஹா இல்லல்லாஹ், முஹம்மது ரசூலுல்லாஹ்*

மேற்கோள்கள்
-----------

1. ↑  Malise Ruthven (January 2004). *Historical Atlas of Islam*. Harvard University Press. பக். 14. பன்னாட்டுத் தரப்புத்தக எண்:978-0-674-01385-8. .
2. ↑  Richard C. Martín. *Encyclopedia of Islam & the Muslim World*. Granite Hill Publishers. பக். 723. பன்னாட்டுத் தரப்புத்தக எண்:978-0-02-865603-8. . 
[*தொடர்பிழந்த இணைப்பு*]
3. ↑  Frederick Mathewson Denny (2006). *An Introduction to Islam*. Pearson Prentice Hall. பக். 409. பன்னாட்டுத் தரப்புத்தக எண்:978-0-13-183563-4. .
4. ↑  Mohammad, Noor (1985). "The Doctrine of Jihad: An Introduction". *Journal of Law and Religion* **3** (2): 381–397. doi:10.2307/1051182.